2018 शीतकालीन पैरालम्पिक (), जो कि आधिकारिक रूप से बारहवाँ पैरालम्पिक खेल के नाम से जाना जाता है, 9 से 18 मई के मध्य दक्षिण कोरिया के प्योंगचांग नगर में आयोजित होंगे। यह एक अन्तर्राष्ट्रीय शीतकालीन खेलों का आयोजन है जो कि अन्तरराष्ट्रीय पैरालम्पिक समिति द्वारा आयोजित किया जाना है। अन्तरराष्ट्रीय ओलम्पिक समिति ने इस आयोजन के लिये 15 अक्टूबर 2009 को तीन दावेदारियां प्राप्त की थी। प्योंगचांग के साथ फ्रेंच आल्प्स में स्थित एन्नेसी, फ्रांस तथा म्यूनिख, जर्मनी (1972 ग्रीष्मकालीन ओलम्पिक का मेज़बान) ने भी इस आयोजन के लिये मेज़बानी का अपना दावा ठोका था। 22 जून 2010 को यह सभी दावेदार नगर प्रतिभागी नगर के तौर पर चुन लिये गये। जीते हुए प्रतिभागी नगर की घोषणा 6 जून 2011 को 123वें आईओसी सत्र, डरबन, दक्षिण अफ्रीका में हुई। 

27 अक्टूबर 2013 को 2018 शीतकालीन पैरालम्पिक खेलों का नया प्रतीक चिह्न जारी हुआ जो कि 16 मार्च 2014 को सोची नगर द्वारा मेज़बान नगर को सौंपा गया।

अभिनेता ली दोंग वुक को इन खेलों के लिये सम्मानित दूत चुना गया।

मेज़बान का चुनाव
प्योंगचांग ने शीतकालीन खेलों व शीतकालीन पैरालम्पिक खेलों के लिये अपनी लगातार तीसरी दावेदारी ठोकी, जिसमें अन्ततः उसे सफलता मिली। एन्नेसी तथा म्यूनिख ने भी अपनी दावेदारी ठोकी थी मगर वे स्थानीय लोगों का समर्थन जुटाने में असमर्थ रहे।

टिकट
2018 पैरालम्पिक खेलों के लिये टिकट के मूल्यों की घोषणा 8 जून 2017 को हुई तथा इनकी बिक्री 21 अगस्त 2017 से प्रारम्भ हुई। खेल प्रतियोगिताओं के लिये टिकट का मूल्य ₩16,000 से 50,000 (लगभग $15-45) के मध्य रखा गया। वहीं उद्घाटन व समापन समारोह के लिये टिकट के मूल्य ₩10,000 से ₩140,000 (लगभग $9-125) के मध्य रखा गया।

19 जनवरी 2018 तक पैरालम्पिक खेलों के आवंटित 223,353 टिकटों में लगभग 70% टिकट बिक चुके हैं।

खेल

2018 शीतकालीन पैरालम्पिक खेलों के अन्तर्गत 6 खेलों में प्रतियोगिताएँ होंगी, जिसमें 80 पदक दाँव पर होंगे। इन खेलों में स्नोबोर्डिंग भी जोड़ा गया है, जिसमें 10 पदक दाँव पर होंगे। 2014 में स्नोबोर्डिंग की 2 प्रतियोगिताएँ अल्पाइन स्किंग के अन्तर्गत संपन्न हुई थी।

कार्यक्रम
इस सारिणी में नीले खण्ड में प्रदर्शित प्रतियोगिताएँ खेल प्रतियोगिताएँ हैं। पीले खण्ड में प्रदर्शित प्रतियोगिताएँ उस खेल की पदक प्रतियोगिता है।

भाग लेने वाली राष्ट्र पैरालम्पिक समितियाँ

 राष्ट्र प्रायोजित डोपिंग कार्यक्रम सामने आने के बाद वर्तमान में रूस अन्तरराष्ट्रीय पैरालम्पिक समिति द्वारा प्रतिबन्धित है। हालाँकि, अन्तरराष्ट्रीय ओलम्पिक समिति ने यहाँ के खिलाड़ियों को तटस्थ खिलाड़ी के रूप में इन खेलों में क्वालीफाई करने का मौका दिया है। इनके 30 से 35 खिलाड़ी तटस्थ खिलाड़ियों के रूप में हिस्सा लेंगे। रूसी खिलाड़ी पैरालम्पिक ध्वज के अन्तर्गत उद्घाटन व समापन समारोह में हिस्सा लेंगे, साथ ही इनसे किसी भी संबंधित समारोह में पैरालम्पिक गान बजाय जायेगा।

आयोजन स्थल

पर्वत समूह

अल्पेन्सिया
अल्पेन्सिया रिसॉर्ट – बैथलॉन, क्रॉस कंट्री स्किंग
मुख्य ओलम्पिक गाँव – खेल गाँव
प्योंगचांग ओलम्पिक स्टेडियम

स्टैंड अलोन आयोजक
जियोंसियोन अल्पाइन सेन्टर – अल्पाइन स्किंग तथा स्नोबोर्डिंग

तटीय समूह
 गिन्गोंग कर्लिंग सेन्टर – व्हीलचेयर कर्लिंग
 गिन्गोंग हॉकी सेन्टर – पैरा आइस हॉकी

मार्केटिंग

प्रतीक चिह्न
2018 शीतकालीन पैरालम्पिक का प्रतीक चिह्न का अनावरण 29 अक्टूबर 2013 को कोरिया राष्ट्रीय संग्रहालय में हुआ। यह हानगुल अक्षर  ch की शैली को प्रतिपादित करता है। यह प्योंगचांग का सांकेतिक नाम भी है तथा यह बर्फ के टुकड़े की तरह लगता है। पैरालम्पिक का प्रतीक चिह्न इन्हीं दो अक्षरों को एक साथ मिलकर बना है, जो समानता का प्रतीक है तथा एक भव्य आयोजन के लिये अन्तरराष्ट्रीय खिलाड़ियों व दर्शकों का स्वागत करता है।

शुभंकर
एक एशियाई काला भालू बन्दाबी को इन खेलों के आधिकारिक शुभंकर बनाने की घोषणा हुई है।

इन्हें भी देखें
2018 शीतकालीन ओलम्पिक

सन्दर्भ

बाहरी कड़ियाँ
 प्योंगचांग 2018 का जालस्थल

2018 शीतकालीन पैरालम्पिक
दक्षिण कोरिया में खेलकूद